Euro-Log összefogás
Az Euro-Log Csoport egész évben nagy hangsúlyt fektet alapítványok, oktatási és szociális intézmények támogatására, mert fontosnak tartjuk, hogy évszaktól függetlenül is segítsünk a rászorulóknak.
Azonban a közelgő ünnepi időszak többeket a segítség nyújtásra emlékeztet, ezért az Euro-Log csapata idén is támogatja a Szociális és Rehabilitációs Alapítványt (http://www.szera.eu/index.html), akik a hajléktalanság veszélye által fenyegetett családok, illetve egyedülálló hajléktalanok ellátását végezik, bentlakásos formában. Az itt élőknek a tavalyi évhez hasonlóan személyre és névre szóló ajándékcsomagokat készítünk, a pár hónapos gyermektől a fiatal felnőttekig.
Az ajándékcsomagokba játékokat, babaápolási termékeket, ruhákat, cipőket, könyveket, édességeket teszünk, amiket az Alapítvány által megadott életkor szerint osztunk ki a bentlakóknak, így biztosítva azt, hogy mindenki a korának és nemének megfelelő meglepetésben részesül.
Bízunk benne, hogy idén is hasonlóan sok gyermeknek tudunk az Ünnepek alkalmával örömet okozni.